wickkiey/tamil-wikipedia-markdown huggingface dataset:
# பொன்னம்பலம் ஞாபகார்த்த வைத்தியசாலை குண்டுவெடிப்பு


**பொன்னம்பலம் ஞாபகார்த்த வைத்தியசாலை குண்டுவெடிப்பு** (*Ponnampalam Memorial hospital bombing*) 2009 ஆம் ஆண்டு பிப்ரவரி மாதம் ஆறாம் தேதியன்று நிகழ்ந்தது. இலங்கை விமானப்படையினர் நாட்டின் முல்லைத்தீவு மாவட்டத்தில் உள்ள புதுக்குடியிருப்பில் அமைந்திருந்த பொன்னம்பலம் ஞாபகார்த்த மருத்துவமனை மீது இக்குண்டுவீச்சுத் தாக்குதலை மேற்கொண்டனர். மருத்துவமனை முற்றிலும் சேதமடைந்தது. 61 நோயாளிகள் கொல்லப்பட்டனர். பலர் படுகாயமடைந்தனர். இதேவேளையில் இலங்கை தரைப்படையினரும் மருத்துவமனை மீது கண்மூடித்தனமான எறிகணைத் தாக்குதலை மேற்கொண்டனர். இதனால் உயிர்பிழைத்திருந்த நோயாளிகளைக் கூட மீட்கமுடியாத நிலை ஏற்பட்டது.  

## வரலாறு
பொன்னம்பலம் ஞாபகார்த்த மருத்துவமனை நவீன வசதிகளைக் கொண்ட ஓர் அரச சார்பற்ற நிறுவனமாகும். போர்க்காலங்களில் அளப்பரிய பணியினை மக்களுக்கு வழங்கிய மருத்துவர் பொன்னம்பலம் அவர்களின் நினைவாக 1996 ஆம் ஆண்டு இம் மருத்துவமனை தொடங்கப்பட்டது. போர்நிறுத்த காலத்தில் பல வெளிநாட்டு நிபுணர்கள், புலம்பெயர் மருத்துவர்கள் போன்றோர் மருத்துவமனையின் நவீன வசதிகளை மேம்படுத்துவதில் பெரும்பங்காற்றினர். கிளர்ச்சியாளர்கள் கட்டுப்படுத்தப்பட்ட பகுதியில் விடுதலைப் புலிகளால் இம்மருத்துவமனை நடத்தப்பட்டது.  

இலங்கை இராணுவம் பாதுகாப்பு வலயத்திலுள்ள மருத்துவமனைகள் மீது கண்மூடித்தனமாக பீரங்கிகளால் எறிகணைத் தாக்குதல் நடத்தியதாகவும், 2008 ஆம் ஆண்டி டிசம்பர் மாதம் முல்லைத்தீவு பொது வைத்தியசாலை தொடங்கி குறைந்தது எட்டு மருத்துவமனைகள் உட்பட வான்வழியாகத் தாக்கியதாகவும் மனித உரிமைகள் கண்காணிப்பகம் குற்றம் சாட்டியது. மனித உரிமைகள் கண்காணிப்பகம் இந்த தாக்குதல்களை போர்க்குற்றங்கள் என்றும் கூறியது. மருத்துவமனைகள் தெளிவாகக் குறிவைக்கப்பட்டுள்ளன என்றும் அவர்கள் கூறினர்.  

இலங்கையில் பொறுப்புக்கூறல் தொடர்பான நிபுணர்கள் குழுவின் அறிக்கையும், இலங்கை இராணுவம் மருத்துவமனைகள் மீது தாக்குதல் நடத்தியதாகக் கூறப்படும் குற்றச்சாட்டுகள் நம்பகத்தன்மை வாய்ந்தவை எனக் கண்டறிந்தது.  

"பாதுகாப்பு வலயத்திற்கு வெளியே எந்த ஒரு மருத்துவமனையும் செயல்படக்கூடாது. பாதுகாப்புக்கு அப்பாற்பட்ட அனைத்தும் முறையான இலக்கே" என்று கோத்தபய இராசபக்சே கூறியதுடன், இத்தாக்குதல் நியாயமானது என்றும் கூறினார்.  
இலங்கைத் தீவில் சண்டையிடும் தரப்பினரிடம், "புதுக்குடியிருப்பு மருத்துவமனை அல்லது "பாதுகாப்பான வலயத்திற்கு உள்ளே துப்பாக்கிச் சூடு நடத்த வேண்டாம்" என்று அமெரிக்க இராசாங்கச் செயலர் இலாரி கிளிண்டனும்ம, பிரித்தானிய வெளிவிவகார அமைச்சர் டேவிட் மிலிபாண்டும் இணைந்து அழைப்பு விடுத்திருந்தனர் என்பதும் குறிப்பிடத்தக்கதாகும்.
# கோத்தா பாரு



**கோத்தா பாரு** (மலாய்: *Kota Bharu*; ஆங்கிலம்: *Kota Bharu*) மலேசியா, கிளாந்தான் மாநிலத்தின் தலைநகரமாகும். கோத்தா பாரு என்றால் மலாய் மொழியில் *புதிய நகரம்* அல்லது *புதிய கோட்டை* என்று பொருள்.  

தீபகற்ப மலேசியாவின் வடகிழக்குப் பகுதியில், தாய்லாந்து எல்லைக்கு அருகில், கிளாந்தான் ஆற்றின் முகத்துவாரத்தில் கோத்தா பாரு மாநகரம் அமைந்து உள்ளது.  

கோத்தா பாரு நகரத்தின் மையத்தில் பல பள்ளிவாசல்கள்கள், பல்வேறு அருங்காட்சியகங்கள், தனித்துவமான கட்டிடக் கலையில் உருவாக்கப்பட்ட பழைய அரச அரண்மனைகள் மற்றும் முன்னாள் அரச கட்டிடங்கள் உள்ளன.  

## வரலாறு

கோத்தா பாரு 19-ஆம் நூற்றாண்டின் பிற்பகுதியில் நிறுவப்பட்டது. இந்த நகரம் நிறுவப்படுவதற்கு முன்பு, கோத்தா பாருவில் கிளாந்தானின் அரச அரண்மனை இருந்தது. 1844-ஆம் ஆண்டில் கிளாந்தான் சுல்தான் முகமது II (*Sultan Muhammad II*), கோத்தா பாருவைக் கிளாந்தான் மாநிலத் தலைநகரமாக மாற்றி அமைத்தார்.  

இதற்கு முன்னர் கோத்தா பாரு என்பது கோலா கிளந்தான் என்று அழைக்கப்பட்டது. 19-ஆம் நூற்றாண்டின் தொடக்கக் காலத்தில், ஏறக்குறைய 30,000 முதல் 50,000 மக்கள் வாழ்ந்த ஒரு செழிப்பான நகரமாக இருந்தது.  

ஈயம், தங்கம், கருப்பு மிளகு, பாக்கு, அரிசி, பிரம்பு, மூங்கில், பாத்தேக் துணிமணிகள் போன்றவை அந்த நகரத்தின் உற்பத்திப் பொருட்கள் ஆகும். கிளாந்தான் ஆற்றின் அருகே கோத்தா பாரு அமைந்து இருந்ததன் காரணமாக அந்த நகரம் வர்த்தகப் பொருட்களின் நுழைவாயிலாக செயல்பட்டது.  

### கோத்தா பாரு போர்

இரண்டாம் உலகப் போரின் போது, கோத்தா பாருவில் இருந்து சுமார் 10 கி.மீ. (6.2 மைல்) தொலைவில் இருந்த பந்தாய் சபாக் எனும் கடற்கரை கிராமம்தான், சப்பானியப் படையெடுப்புப் படைகளின் தரையிறங்கும் இடமாக இருந்தது.  

1941 டிசம்பர் 8-ஆம் தேதி ஜப்பானியப் படைகள் மலாயாவில் தரை இறங்கின. கோத்தா பாரு போர் தொடங்கியது. அதுவே மலாயாவில் அந்நியர்கள் நடத்திய முதல் போர். கோத்தா பாருவைக் கைப்பற்றியதும், படிப்படியாக முன்னேறிய ஜப்பானியர்கள், ஒட்டு மொத்த மலாயாவையும் சிங்கப்பூரையும் கைப்பற்றினார்கள்.  

## மக்கள் தொகையியல்

கோத்தா பாருவின் மக்கள் தொகையில் பெரும்பான்மையான மக்கள் கிளாந்தானிய மலாய் இனத்தவர்கள் ஆவர். கோத்தா பாருவில் பேசப்படும் மொழியைக் கிளாந்தான்-பட்டாணி மலாய் மொழி என்று அழைக்கிறார்கள். இந்த நகரில் சீன மக்களும் ஓரளவிற்கு அதிகமாக உள்ளனர். இந்தியர்கள் மிகவும் குறைவு.  

### சமயம்

கோத்தா பாரு நகரத்தின் மக்கள் தொகையில் 93% முசுலிம்கள். மற்றவர்கள் பௌத்தர்கள், இந்துக்கள் மற்றும் கிறிஸ்தவர்கள். நகர்ப்புறச் சீன சமூகத்தினர் பௌத்தத்தைப் பின்பற்றுகின்றனர்.  

கிளந்தான் மாநில அரசு மலேசிய இஸ்லாமிய கட்சியின் (பாஸ்) கீழ் உள்ளது. அந்த வகையில் "இஸ்லாமுடன் வளர்ச்சி" (*Developing With Islam*) எனும் கொள்கையின் மூலம், 2005 அக்டோபர் 1-ஆம் தேதி கோத்தா பாரு நகரத்திற்கு *இஸ்லாமிய நகரம்* என்று பெயர் சூட்டியது.  

கோத்தா பாரு நகராட்சி (*Kota Bharu Municipal Council*) என்பது கோத்தா பாரு இசுலாமிய நகராட்சி (*Islamic City of Kota Bharu Municipal Council*) என்று பெயர் மாற்றம் செய்யப்பட்டது.  

## கலாசாரம்

மலேசியாவின் மற்ற மாநிலங்களுடன் ஒப்பிட்டுப் பார்க்கும் போது, கிளாந்தான் மாநிலத்தின் கலாசாரம் மிகவும் தனித்துவம் வாய்ந்தது என்று சொல்லலாம். தாய்லாந்து நாட்டிற்கு அருகாமையில் இருப்பதால் அந்த நாட்டின் கலாசாரத் தாக்கங்களும் இருக்கவே செய்கின்றன.  

## காட்சியகம்
# அம்பாலிகா தேவி



**அம்பாலிகா தேவி** (*Ambalika Devi*) நேபாள நாட்டைச் சேர்ந்த ஓர் எழுத்தாளர் ஆவார்.நேபாளிய மொழியில் இவர் எழுதினார்.  

1894 ஆம் ஆண்டு காட்மாண்டுவில் இவர் பிறந்தார்.1901 ஆம் ஆண்டில் அம்பாலிகா தேவிக்கு ஏழு வயதாக இருந்தபோது வரலாற்றாசிரியரான அம்பிகா பிரசாத் உபாத்யாயாவுடன் திருமணம் நடந்தது.நாவல் எழுதிய முதல் நேபாளப் பெண் என்ற சிறப்பு அம்பாலிகாவிற்கு உண்டு.  
அம்பாலிகா தேவி 1936 ஆம் ஆண்டு இறந்தார்.
# ஆனந்த தேவ் பட்டா


**ஆனந்த தேவ் பட்டா** (*AnandaDevBhatta*) நேபாள நாட்டைச் சேர்ந்த ஓர் எழுத்தாளர் மற்றும் அரசியல்வாதியாவார்.1936 ஆம் ஆண்டு அக்டோபர் மாதம் பிறந்தார். நேபாள பொதுவுடமைக் கட்சியைச் சேர்ந்த இவர் முற்போக்கு எழுத்தாளர் இயக்கத்தின் தலைவராக இருந்தார்.  
## கல்வி
ஆனந்ததேவ் பட்டா 1960 ஆம் ஆண்டு இந்தியாவின் பாட்னா பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார். 1982 ஆம் ஆண்டில் இங்கிலாந்தின் மேற்கு யார்க்சயரில் உள்ள இலீட்சு பல்கலைக்கழகத்தில் தனது முதுகலை பட்டயத்தைப் பெற்றார்.1983 ஆம் ஆண்டு இலண்டன் பல்கலைக்கழகத்தில் கல்வியில் முதுகலைப் பட்டம் பெற்றார்.  

## அரசியல்
ஆனந்ததேவ் பட்டா 1999 ஆம் ஆண்டு நடைபெற்ற தேர்தலில் பைதாடி-2 தொகுதியில் போட்டியிட்டு 7611 வாக்குகளுடன் இரண்டாவது இடத்தைப் பிடித்தார்.  

## இறப்பு
2021 ஆம் ஆண்டு ஆகத்து மாதம் 30 ஆம் தேதியன்று ஆனந்த தேவ் பட்டா காலமானார்.
# இரீட்டா மகட்டோ

**இரீட்டா மகட்டோ** (*Rita Mahato*) நேபாள நாட்டைச் சேர்ந்த ஒரு பெண்கள் உரிமை ஆர்வலர் ஆவார். பெண்கள் மறுவாழ்வு மையத்தில் பணிபுரிகிறார். 2014 ஆம் ஆண்டு மனிதநேயப் பணிகளுக்காக சுவீடிய அரசு வழங்கும் பெர் ஆங்கர் பரிசைப் பெற்றார்.  

## ஆரம்பகால வாழ்க்கை
இரீட்டா மகட்டோ 14 வயதில் கட்டாயத் திருமணத்திற்கு ஆளானார். ஓராண்டு கழித்து தனது முதல் குழந்தையைப் பெற்றெடுத்தார். தனது கணவரிடம் குடும்ப வன்முறையை அனுபவித்தார்.  

## தொழில்
சிராகா மாவட்டத்தில் உள்ள பெண்கள் மறுவாழ்வு மையத்தில் இரீட்டா மகட்டா பணிபுரிகிறார். பாலியல் வன்முறையில் இருந்து தப்பியவர்களுக்கு இந்தக் குழு உதவுகிறது. 2007 ஆம் ஆண்டு சூலை மாதத்தில் பெண்கள் மறுவாழ்வு மையத்தில் கற்பழிப்பில் இருந்து தப்பிய இருவரை ஆதரித்த காரணத்தால் உள்ளூர் சமூகத்தைச் சேர்ந்த சிலர் மகட்டோவை மிரட்டினர். மனித உரிமைகளுக்கான பன்னாட்டு கூட்டமைப்பு, சித்திரவதைக்கு எதிரான உலக அமைப்பு மற்றும் பன்னாட்டு அம்னெசுட்டி அமைப்பு ஆகியவை இரீட்டா மகட்டோவுக்கு ஆதரவளித்தனர். பரிசாகக் கிடைத்த 15,000 யூரோக்களை கொண்டு முதியோர் இல்லத்தை நிறுவப் போவதாகக் கூறினார்.
# கசபோரி அணை



**கசபோரி அணை** (*Kasabori Dam*) சப்பான் நாட்டின் நீகாட்டா மாகாணத்தின் அமைந்துள்ளது. புவியீர்ப்பு வகை அணையாக 74.5 மீட்டர் உயரமும் 225.5 மீட்டர் நீளமும் கொண்டதாக கசபோரி அணை கட்டப்பட்டுள்ளது. முக்கியமாக வெள்ளத்தைக் கட்டுப்படுத்தவும் மின் உற்பத்தி பயன்பாட்டுக்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 70 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 63 எக்டேர்களாகும். 15400 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1959 ஆம் ஆண்டு தொடங்கப்பட்டு 1964 ஆம் ஆண்டு நிறைவடைந்தது..
# சங்கீதா சிரேசுதா



**சங்கீதா சிரேசுதா** (*SangitaShrestha*) நேபாள நாட்டைச் சேர்ந்த ஒரு திரைப்பட இயக்குநர் ஆவார். திரைக்கதை எழுத்தாளராகவும் ஊடகத் தொகுப்பாளராகவும் பன்முகங்களில் இயங்குகிறார்.  
## தொழில்
சங்கீதா சிரேசுதா வானொலியில் தனது வாழ்க்கையைத் தொடங்கினார். 2000-2004 காலத்தில் ஒரு தொலைக்காட்சி செய்தி அலைவரிசையில் நிருபராக பணியாற்றினார். பின்னர் காந்திபூர் தொலைக்காட்சியில் இசை நிகழ்ச்சியை தொகுத்து வழங்கினார். 70 எண்ணிக்கைக்கும் மேற்பட்ட காணொளிகளை இயக்கியிருந்தாலும் இவரது கதா பிரேம்கா என்ற குறும்படத் தொடர் மிகவும் பிரபலமானது. பின்னர் 2016 ஆம் ஆண்டில் வெளியான கதாமா அல்கியேகா பிரேம் என்ற தொடரின் சிறு காதல் கதைகளின் புத்தகத்தை அடிப்படையாகக் கொண்டு செயற்பட்டார்.  

2016 ஆம் ஆண்டிற்கான நேபாள அழகிப் போட்டியின் நடுவர் குழுவின் உறுப்பினராக தோன்றினார்.  

2018 ஆம் ஆண்டில், காத்மாண்டுவில் வசிக்கும் மூன்று ஆண்களின் வாழ்க்கை மற்றும் உறவுகளின் அடிப்படையில் கதா காத்மாண்டு என்ற சிறப்புத் திரைப்படத்தின் மூலம் ஓர் எழுத்தாளராகவும் இயக்குனராகவும் ஆனார்.
# சசாகமின் அணை



**சசாகமினே அணை** (*Sasagamine Dam*) சப்பான் நாட்டின் நீகாட்டா மாகாணத்தில் அமைந்துள்ளது. 48.6மீட்டர் உயரமும் 317.9 மீட்டர் நீளமும் கொண்டதாக சசாகமினே அணை கட்டப்பட்டுள்ளது. முக்கியமாக வேளாண்மைக்கும் மின் உற்பத்தி பயன்பாட்டுக்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 55.8 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 92 எக்டேர்களாகும். 10600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1965 ஆம் ஆண்டு தொடங்கப்பட்டு 1979 ஆம் ஆண்டு நிறைவடைந்தது.
# சசிகலா மானந்தர்

**சசிகலா மானந்தர்** (*ShashikalaManandhar*) நேபாள நாட்டைச் சேர்ந்த ஒரு நாவலாசிரியர் ஆவார். நேபாள பாசா மொழியில் எழுதும் முதல் பெண் நாவலாசிரியர் என்ற சிறப்புக்கும் உரியவரான இவர் நேபாளியிலும் எழுதுகிறார்.  

சசிகலா மானந்தர் நேபாளத்தின் தலைநகரான காத்மாண்டுவில் 1960 ஆம் ஆண்டில் பிறந்தார். அறிவியலில் முதுகலைப் பட்டம் பெற்றார். 1985 ஆம் ஆண்டு வெளியிடப்பட்ட சைலி என்ற நாவல் இவருடைய முதல் நாவலாகும். இதற்கு முன்னதாக 1982 ஆம் ஆண்டில் நமியை என்ற சிறுகதைத் தொகுப்பையும் பிற சில இலக்கிய வெளியீடுகளையும் வெளியிட்டிருந்தார். 2003 ஆம் ஆண்டு சனவரி மாதம் 15 ஆம் தேதியன்று கங்கி-பசுந்தரா அகாடமி வழங்கும் கங்கி-பசுந்தரா விருதைப் பெற்றார்.
# சருட்டா அணை



**சருட்டா அணை** (*Saruta Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 8.5மீட்டர் உயரமும் 114.3 மீட்டர் நீளமும் கொண்டதாக சருட்டா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 88.6 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 76 எக்டேர்களாகும். 11740 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1953 ஆம் ஆண்டு தொடங்கப்பட்டு 1955 ஆம் ஆண்டு நிறைவடைந்தது.
# சாயிலேசு தாபா சேத்ரி



**சாயிலேசு தாபா சேத்ரி** (*ShaileshThapaChhetri*) நேபாள காவல்துறையின் 28 ஆவது மற்றும் தற்போதைய காவல்துறை பொது ஆய்வாளர் ஆவார். நேபாள அமைச்சரவை முடிவைத் தொடர்ந்து 2020 ஆம் ஆண்டு சூலை மாதம் 9 ஆம் தேதியன்று தாக்கூர் பிரசாத் கியாவாலிக்குப் பிறகு இவர் நேபாள காவல்துறைத் தலைவராக நியமிக்கப்பட்டார். 1992 ஆம் ஆண்டு மே மாதம் முதல் தேதியன்றுதான் நேபாள காவல்துறையில் ஆய்வாளராக சாயிலேசு சேர்ந்தார்.  

2021 ஆம் ஆண்டு டிசம்பர் மாதம் 26 ஆம் தேதியன்று நடைபெறவிருந்த தேசிய சட்டமன்றத் தேர்தல் மற்றும் நாட்டின் சட்டம், ஒழுங்கு பற்றிய ஒட்டுமொத்த நிலைமை தொடர்பான மத்திய பாதுகாப்புக் குழுவின் கூட்டத்தில் சாயிலேசு தாபா சேத்ரி கலந்துகொண்டார். 21 நவம்பர் 2021 ஆம் ஆண்டு நவம்பர் மாதம் 21 ஆம் தேதியன்று துருக்கியில் நடந்த பன்னாட்டுக் காவல் துறை கூட்டத்திலும் கலந்து கொண்டார்.
# சாரங்கா சிரேசுதா



**சாரங்கா சிரேசுதா** (*SarangaShrestha*) நேபாள நாட்டைச் சேர்ந்த ஒரு திரைப்பட நடிகையாவார். ஒரு சிறந்த நிகழ்த்துக் கலைஞருனா சாரங்கா சிரேசுதா 2000 ஆம் ஆண்டு காலத்தின் முற்பகுதியில் நேபாளத் திரைப்படத்துறையின் முன்னணி கலைஞர்களில் ஒருவராக கருதப்பட்டார். சமூகத்தில் கலாச்சார விழிப்புணர்வு நிகழ்ச்சிகளை மேம்படுத்துவதில் ஈடுபட்டுள்ள சமசுகிருதிக் சன்சுதான் அமைப்பின் மாணவி என்ற சிறப்பும் இவருக்கு உள்ளது.. குறிப்பாக நடனத்திற்காக சாரங்கா சிரேசுதா நன்கு அறியப்படுகிறார். தம்பதியருக்கு பால்டிமோரில் பிறந்த ஒரு மகள் உள்ளார்.
# சானு சிவா


**சானு சிவா** (*Sanu Siva*) நேபாள நாட்டைச் சேர்ந்த ஓர் அரசியல்வாதி ஆவார். நேபாள பொதுவுடமைக் கட்சியைச் சேர்ந்த இவர் நேபாளத்தின் முதலாவது கூட்டாட்சி நாடாளுமன்ற உறுப்பினராக பணியாற்றினார். 2017 நேபாள பொதுத் தேர்தலில் சானு சிவா தலித் பிரிவில் இருந்து விகிதாசார பிரதிநிதியாக தேர்ந்தெடுக்கப்பட்டார்.  

சிறுநீரகம் மற்றும் இதயம் தொடர்பான உடல்நலக் கோளாறுகள் காரணமாக சானுசிவா 2020 ஆம் ஆண்டில் காட்மாண்டு மருத்துவமனையில் சிகிச்சையின் போது இறந்து போனார். மக்கள் கலாச்சாரக் கூட்டமைப்பின் மத்திய உறுப்பினராகவும் இருந்த இவர் 25 எண்ணிக்கைக்கும் மேற்பட்ட பாடல்களைப் பாடியுள்ளார். இவருக்கு ஒரு மகனும், ஒரு மகளும் உள்ளனர்.
# சுகானா தாபா


**சுகானா தாபா** (*SuhanaThapa*) நேபாள நாட்டைச் சேர்ந்த ஒரு திரைப்பட நடிகையாவார். தனது சொந்த தயாரிப்பின் எ மேரோ அசூர் 3 என்ற திரைப்படத்தின் மூலம் நடிகையாக முதலில் அறிமுகமானார்.  
## தனிப்பட்ட வாழ்க்கை
சுகானா தாபா இந்துக் கடவுளான கிருட்டிணரின் பக்தையாவார்.  
## திரைப்படவியல்
**குறிப்பு**

| ஆவணப்பட வெளியீட்டைக் குறிக்கிறது | } |
| --- | --- |
| தயாரிப்பாளர் | நடிகை |
| --- | --- |
| ஏ மேரோ அசூர் |  |
| ஆமி தின் பாயி |  |
| ஏ மேரோ அசூர் 2 |  |
| ஏ மேரோ அசூர் 4 |  |
## விருதுகள்
| } |  |  |
| --- | --- | --- |
| கமனா திரைப்பட விருது | சிறந்த அறிமுக நடிகை (பெண்) | எ மேரோ அசூர் 3 |
# தகனோசு அணை



**தகனோசு அணை** (*Takanosu Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 28 மீட்டர் உயரமும் 177 மீட்டர் நீளமும் கொண்டதாக தகனோசு அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 805 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 35 எக்டேர்களாகும். 1865 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1996 ஆம் ஆண்டு தொடங்கப்பட்டு 2000 ஆம் ஆண்டு நிறைவடைந்தது.
# சுபத்ரா அதிகாரி

**சுபத்ரா அதிகாரி** (*Subhadra Adhikari*) நேபாள நாட்டைச் சேர்ந்த ஒரு நடிகையாவார்.1947/1948-2019 ஆம் ஆண்டு காலத்தில் இவர் வாழ்ந்தார். திரை, சின்னத்திரை, மேடை நாடகங்களில் சுபத்ரா நடித்தார். ஒரு பாடகியாகவும் பாடல்கள் பாடினார். அறுபது ஆண்டுகளாக நீடித்த சுபத்ராவின் திரை வாழ்க்கையில் நூற்றுக்கும் மேற்பட்ட திரைப்படங்களிலும், மேடை நாடகங்கள் மற்றும் தொலைக்காட்சி நிகழ்ச்சிகள் பலவற்றிலும் நடித்தார். டம் மான்கோ பந்த் என்ற திரைப்படத்தில் முதன் முதலில் இவர் அறிமுகமானார். சினோ, கன்யாடன், பாசுதேவ், பசந்தி, முனா மதன், இசுவர்கா, சௌபாக்யா மற்றும் பேடோ முனிகோ பூல் போன்றவை சுபத்ரா தொடர்ந்து நடித்த சில படங்களாகும். திரைப்படத்தில் பணியாற்றியதற்காக சனாதிபதி பித்யா தேவி பண்டாரி அவர்கள் சலசித்ரா திர்கா சாதன சம்மான் விருதை வழங்கி சிறப்பித்தார். விருதானது ரூபாய் 351,111 ரொக்கப் பரிசு கொண்டதாகும்.  

சுவாசப் பிரச்சினை காரணமாக சுபத்ரா அதிகாரி தனது 72 ஆவது வயதில் காட்மாண்டுவில் இறந்து போனார். இவருக்கு ஒரு மகனும் மகளும் உள்ளனர்.
# சோசென்சி அணை



**சோசென்சி அணை** (*Shozenji Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 7 மீட்டர் உயரமும் 187.5 மீட்டர் நீளமும் கொண்டதாக சோசென்சி அணை கட்டப்பட்டுள்ளது. முக்கியமாக வெள்ளத்தைக் கட்டுப்படுத்தவும் நீர் விநியோகத்துக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 6.3 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 35 எக்டேர்களாகும். 4600 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1973 ஆம் ஆண்டு தொடங்கப்பட்டு 1984 ஆம் ஆண்டு நிறைவடைந்தது.
# டோயோமி அணை



**டோயோமி அணை** (*Toyomi Dam*) சப்பான் நாட்டின் நீகாட்டா மாகாணத்தின் அகானோ கிராமத்தில் அமைந்துள்ளது. புவியீர்ப்பு வகை அணையாக 34.2 மீட்டர் உயரமும் 223.2 மீட்டர் நீளமும் கொண்டதாக டோயோமி அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 6048 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 128 எக்டேர்களாகும். 18667 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1928 ஆம் ஆண்டு தொடங்கப்பட்டு 1929 ஆம் ஆண்டு நிறைவடைந்தது.
# நந்தா பிரசாத் அதிகாரி



**நந்தா பிரசாத் அதிகாரி** (*Nanda Prasad Adhikari*) ஒரு நேபாள குடிமகன் ஆவார். தனது மகனைக் கொன்றவர்களைக் கைது செய்யக் கோரி நேபாள அரசிடம் நீதி கேட்டு 11 மாத உண்ணாவிரதப் போராட்டத்தில் ஈடுபட்டு உயிர் துறந்தார்.  

நேபாள மாவோயிசுட்டு மோதலின் போது, நந்தா பிரசாத் அதிகாரியின் மகனான கிருட்டிண பிரசாத் அதிகாரி, சித்வானில் இருந்து கடத்தப்பட்டார். இவர் 2004 ஆம் ஆண்டு சூன் மாதம் சித்வான் மாவட்டத்தில் உள்ள பகுலகர் சௌக்கில் கொல்லப்பட்டார். நந்த பிரசாத் தனது மனைவி கங்கா மாயாவுடன் உண்ணாவிரதப் போராட்டத்தைத் தொடங்கினார். போராட்டத்தில் ஈடுபட்ட தம்பதியினர் உடல்நிலை மோசமடைந்ததை அடுத்து பிர் மருத்துவமனையில் அனுமதிக்கப்பட்டனர். இத்தம்பதியரின் கோரிக்கை மற்றும் வேலை நிறுத்தம் தொடர்பாக பல்வேறு மனித உரிமை அமைப்புகள் கவலை தெரிவித்தன. ஆசிய மனித உரிமைகள் ஆணையம் நேபாள அரசாங்கத்தின் மீது அழுத்தத்தைக் கொண்டுவருமாறு ஐ.நா மனித உரிமைகள் பேரவைக்கு கோரிக்கை விடுத்தது.  

தனது உண்ணாவிரதத்தின் 333 ஆவது நாளான 22 செப்டம்பர் 2014 அன்று பிர் மருத்துவமனையில் நந்தா பிரசாத் அதிகாரி தனது 52 ஆவது வயதில் இறந்தார்.  

நந்த பிரசாத்தின் மரணத்திற்குப் பிறகு, நேபாள அரசு பல்வேறு மனித உரிமை அமைப்புகள் மற்றும் பொதுமக்களால் விமர்சிக்கப்பட்டது. நேபாளத்தின் தேசிய மனித உரிமைகள் ஆணையம் நந்த பிரசாத் அதிகாரியின் மரணம் மற்றும் கங்கா மாயாவின் தொடர்ச்சியான வேலைநிறுத்தம் குறித்து தனது தீவிர கவலையை வெளிப்படுத்தியது.
# பனிரா கிரி


**பனிரா கிரி** (*BaniraGiri*) நேபாள நாட்டைச் சேர்ந்த ஒரு கவிஞர் ஆவார்.11 ஏப்ரல் 1946 ஆம் ஆண்டு ஏப்ரல் மாதம் 11 ஆம் தேதியன்று இவர் பிறந்தார். கரகர், மேரோ அவிசுகர் என்ற கவிதைத் தொகுப்பு, சப்ததித் சாந்தனு போன்ற பல படைப்புகளை எழுதி வெளியிட்டுள்ளார்.தனது கவிதைத் தொகுப்பான சப்ததித் சாந்தனுவுக்கு மதிப்புமிக்க சாச்கா புரசுகார் விருதைப் பெற்றார். இப்பரிசு பெற்ற முதல் பெண் எழுத்தாளர் என்ற சிறப்பு இவருக்கு உண்டு.  

கோபால் பிரசாத் ரிமாலின் கவிதைகள் குறித்த ஆய்வறிக்கைக்காக திரிபுவன் பல்கலைக்கழகத்தால் முனைவர் பட்டம் பெற்ற முதல் பெண்மணி என்ற சிறப்பும் பனிரா கிரிக்கு உள்ளது.  

மே 24, 2021 ஆம் ஆண்டு மே மாதம் 24 ஆம் தேதியன்று இரவு பனிரா கிரி மாரடைப்பால் பாதிக்கப்பட்டு தனது 75 ஆவது வயதில் இறந்தார். கோவிட்-19 நோயறி சோதனையில் பனிராவுக்கு கொரோனா நோய் பாதிப்பு இருந்தது உறுதி செய்யப்பட்டது.  

## படைப்புகள்
- *கரகர்*
- *அவிசுகர் குரூப்பர்*
- *சப்ததித் சாந்தனு*
- *பர்பத்கோ அர்கோ நாம் பர்பதி*
- *ரோகினேலே ஆகர் தினா சக்டைனா*
# மாயா தாக்குரி

## வாழ்க்கைக் குறிப்பு
இந்தியாவின் இலக்னோ நகரத்தில் 1946 ஆம் ஆண்டு சுலை மாதம் 2 ஆம் தேதியன்று இவர் பிறந்தார். முறையான கல்வித் திட்டத்தில் மாயா படிப்பு எதுவும் பெறவில்லை. 15 வயது வரை இவருக்கு படிக்கவோ எழுதவோ தெரியாது. பின்னரே சொந்தமாக படிக்கவும் எழுதவும் கற்றுக்கொண்டார் 1974 ஆம் ஆண்டு தனது கணவர் தாமோதர் சர்மாவுடன் மாயா தாக்குரி நிரந்தரமாக காத்மாண்டு நகரத்திற்குச் சென்றார்.  

## படைப்புகள்
மாயா தாக்குரியின் கதைகள் பெரும்பாலும் பெண்களின் வாழ்வில் உள்ள தப்பெண்ணங்களை மையமாகக் கொண்டுள்ளன.  
- ஆப் எ லெசர் காடு
- பிரியம்பதா
# மைனா துடு



**மைனா துடு** (*MainaTudu*) இந்தியாவின் ஒடிசா மாநிலத்தைச் சேர்ந்த ஓர் எழுத்தாளர் ஆவார். சந்தாளி மொழியில் எழுதும் மைனா துடுவுக்கு 2017 ஆம் ஆண்டு சாகித்திய அகாதமியின் யுவ புரசுகார் விருது வழங்கப்பட்டது. இந்தியாவின் ஒடிசா மாநிலத்தில் மயூர்பஞ்சு மாவட்டத்தில் இவர் 1984 ஆம் ஆண்டு பிறந்தார். தற்போது 48வயதாகும் மைனா ஓர் இல்லத்தரசி என்பது குறிப்பிடத்தக்கதாகும்.  

மைனா துடு சந்தாளி மொழியில் ஒரு பட்டதாரி ஆவார். மார்சல் தகார் என்ற கவிதைக்காக இவருக்கு 2017 ஆம் ஆண்டு யுவ புரசுகார் விருது வழங்கப்பட்டது.  
ஒல் சிகி அதா கபன் என்ற நூலையும் மைனா துடு எழுதியுள்ளார்.
# பீமா சமிதி



**பீமா சமிதி** (*Beema Samiti*) என்பது நேபாளத்தில் காப்பீட்டு வணிகத்தை ஒழுங்குபடுத்தும் ஓர் அரசு அமைப்பாகும். இந்த அமைப்பு நேபாள நிதி அமைச்சகத்தின் கீழ் செயல்படுகிறது. அமைப்பின் தலைமை அலுவலகம் லலித்பூர் மாவட்டத்தில் உள்ளது.  
## வரலாறு
2004 ஆம் ஆண்டில் பீமா சமிதி அமைப்பு நேபாள வங்கியின் கீழ் மால் சலானி டாதா பீமா நிறுவனம் என்ற பெயரில் தொடங்கப்பட்டது. போக்குவரத்து மற்றும் காப்பீட்டு நிறுவனம் என்ற நோக்கில் ஒரு காப்பீட்டு அமைப்பாகச் செயல்பட இவ்வமைப்பு உருவாக்கப்பட்டது 2049 ஆம் ஆண்டு வரை பீமா சமிதியின் காப்பீட்டு வணிகமானது காப்பீட்டுச் சட்டம், 1968 மூலம் கட்டுப்படுத்தப்பட்டது.1992 ஆம் ஆண்டில் சட்டங்கள் ஒன்றிணைக்கப்பட்டு காப்பீட்டுச் சட்டம், 1992 என்று மாற்றப்பட்டன. 1992 ஆம் ஆண்டு காப்பீட்டுச் சட்டத்தின் அடிப்படையில் பீமா சமிதி உருவாக்கப்பட்டது.  
## அமைப்பு முறை
பீமா சமிதி அமைப்பு இதன் கொள்கைகளை வகுத்து செயல்படுத்த ஒரு குழுவைக் கொண்டுள்ளது. இக்குழு பின்வரும் நான்கு பிரிவுகளையும் கொண்டுள்ளது:  
- சட்டம் மற்றும் ஒழுங்குமுறை பிரிவு
- மனித வளம் மற்றும் காப்பீட்டுக் கொள்கைப் பிரிவு
- மேற்பார்வை, விவசாயம் & நுண் காப்பீடு, மறு காப்பீடு/ஆராய்ச்சி
- மேலாண்மை தகவல் அமைப்பு மற்றும் உரிமப் பிரிவு
# அன்ரிச் நோர்க்யா


## உள்நாட்டு மற்றும் T20 உரிமையாளர் வாழ்க்கை
2016 ஆப்பிரிக்க இ20 கோப்பைக்கான கிழக்கு மாகாண அணியில் நோர்க்யா சேர்க்கப்பட்டார். அக்டோபர் 2018 இல், மிசான்சி சூப்பர் லீக் இ20 போட்டித் தொடரின் முதல் பதிப்பில் கேப் டவுன் பிளிட்ஸ் அணியில் இவர் இடம் பெற்றார். தொடரின் நடுவே, அவர் கணுக்கால் காயத்தால் வெளியேறினார். டிசம்பர் 2018 இல், 2019 இந்தியன் பிரீமியர் லீக்கிற்கான வீரர்கள் ஏலத்தில் கொல்கத்தா நைட் ரைடர்ஸ் அணியால் வாங்கப்பட்டார். இருப்பினும், மார்ச் 2019 இல், தோள்பட்டை காயத்தால் போட்டியில் இருந்து வெளியேற்றப்பட்டார்.  

செப்டம்பர் 2019 இல், அவர் 2019 மிசான்சி சூப்பர் லீக் போட்டிக்கான கேப் டவுன் பிளிட்ஸ் அணியில் இடம் பெற்றார். 2020 ஐபிஎல் ஏலத்திற்கு முன்னதாக அவர் கொல்கத்தா நைட் ரைடர்ஸ் அணியிலிருந்து விடுவிக்கப்பட்டார். ஜூலை 2020 இல், அவர் 2020 கரீபியன் பிரீமியர் லீக்கிற்கான செயின்ட் லூசியா சூக்ஸ் அணியில் இடம்பிடித்தார். இருப்பினும், சரியான நேரத்தில் பயண ஏற்பாடுகளை உறுதிப்படுத்தத் தவறியதால், போட்டியைத் தவறவிட்ட ஐந்து தென்னாப்பிரிக்கத் துடுப்பாட்ட வீரர்களில் நோர்க்யேவும் ஒருவர். ஆகஸ்ட் 2020 இல், 2020 இந்தியன் பிரீமியர் லீக் போட்டித் தொடரில் கிறிஸ் வோக்ஸுக்கு மாற்றாக நார்ட்யே டெல்லி கேப்பிடல் அணியில் சேர்ந்தார். 14 அக்டோபர் 2020 அன்று, 2020 ஐபிஎல்லின் 30வது போட்டியின் போது, நார்ட்ஜே 156.22 கிமீ/மணி (97 மைல்) வேகத்தில் ராஜஸ்தான் ராயல்ஸின் ஜோஸ் பட்லரிடம் பந்து வீசினார், இது ஐபிஎல் வரலாற்றின் அதிவேக பந்து வீச்சாக இன்றுவரை உள்ளது. 2022 ஐபிஎல் தொடருக்கான மெகா ஏலத்திற்கு முன்பு டெல்லி கேப்பிடல்ஸ் அணியால் தக்கவைக்கப்பட்ட நான்கு வீரர்களில் இவரும் ஒருவர்.  

ஏப்ரல் 2021 இல், தென்னாப்பிரிக்காவில் 2021-22 கிரிக்கெட் பருவத்திற்கு முன்னதாக, கிழக்கு மாகாண அணியில் நோர்க்யே பெயரிடப்பட்டார்.
# கொனோயாமா அணை



**கொனோயாமா அணை** (*Konoyama Dam*) சப்பான் நாட்டின் நீகாட்டா மாகாணத்தின் திசுனான் நகரத்தில் அமைந்துள்ளது. 33 மீட்டர் உயரமும் 380 மீட்டர் நீளமும் கொண்டதாக கொனோயாமா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 218.8 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 7 எக்டேர்களாகும். 578 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1968 ஆம் ஆண்டு தொடங்கப்பட்டு 1971 ஆம் ஆண்டு நிறைவடைந்தது.
# பாங்குர்சுட்டு மையம்



**பாங்குர்சுட்டு மையம்** *(The Pankhurst Centre)*, 60–62 நெல்சன் தெரு, மான்செசுட்டர், என்பது விக்டோரிய குடியிருப்புத் தொகுதியாகும். இதில் 62 ஆம் எண் வீட்டில் எம்மாலின் பாங்குர்சுட்டும் அவரது மக்களாகிய சில்வியாவும் கிறித்தபெல்லும் அடேலாவும் வாழ்ந்தனர். இங்கு தான் பெண் வாக்குரிமைப் போராட்டம் 1903 இல் தோன்றியது.  

## விவரிப்பு
பாங்குர்சுட்டு மையம் இப்போது மகளிர் மட்டும் புழங்கும் வெளியாக மாறியுள்ளது, இங்கு பெண்கள் குழுமிப் படிக்கின்றனர்; பணிபுரிகின்றனர். இது 1974 ஜூன் 14 இல் முதல் தரக் கட்டிடமாக குறிப்பிடப்பட்டது.  

இந்த மையத்தில், **பாங்குர்சுட்டு மாளிகை** எனும் வாக்குரிமைப் போராட்ட இயக்கத்துக்கான நினைவு அருங்காட்சியகம் ஒன்று உள்ளது. இதில் உள்ல எடுவார்டியப் பாணி உள்ளிருப்புகள் பாங்குர்சுட்டையும் அவரது மக்களையும் நினைவூட்டுகிறது. இந்த மாளிகை பாங்குர்சுட்டு மையத்தின் அழகு பொலிந்த முதல் அறையாகும். இதை பார்பாரா காசிலும் எலன் பாங்குர்சுட்டும் 1987 அக்தோபர் 10 இல் திறந்துவைத்தபோது இந்த கலைநய மிக்க அறை அனைவரையும் கவர்ந்தது.  

மகளிர் சமூக, அரசியல் ஒன்றியம் 1903 இல் இந்த எம்மலின் பாங்குர்சுட்டு மாளிகை வீட்டில் நிறுவப்பட்டது.  

பாங்குர்சுட்டு மையம் தன்னார்வலரால் நடத்தப்படுகிறது. பொதுநிதி ஏதும் இதற்காகத் திரட்டப்படுவதில்லை. இது கொடைகளால் மட்டுமே இயங்குகிறது.  

## வரலாறு
1903 இல் எம்மலின் பாங்குர்சுட்டு மகளிர் சமூக, அரசியல் ஒன்றியத்தை 62 நெல்சன் தெருவில் நிறுவியபோது இது அவரது வாழ்விடமாக இருந்தது.
# கெட்டோ அணை



**கெட்டோ அணை** (*Ketto Dam*) சப்பான் நாட்டின் நீகாட்டா மாகாணத்தின் திசுனான் நகரத்தில் அமைந்துள்ளது. புவியீர்ப்பு வகை அணையாக 55.3 மீட்டர் உயரமும் 130 மீட்டர் நீளமும் கொண்டதாக கெட்டோ அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 317.6 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 6 எக்டேர்களாகும். 630 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1969 ஆம் ஆண்டு தொடங்கப்பட்டு 1972 ஆம் ஆண்டு நிறைவடைந்தது.
# குரோமடா அணை



**குரோமடா அணை** (*Kuromata Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 24.5 மீட்டர் உயரமும் 228.4 மீட்டர் நீளமும் கொண்டதாக குரோமடா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 117.5 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 31 எக்டேர்களாகும். 1454 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1926 ஆம் ஆண்டு நிறைவடைந்தது.
# குரோமடாகாவா அணை



**குரோமடாகாவா அணை** (*Kuromatagawa Dam*) சப்பான் நாட்டின் நீகாட்டா மாகாணத்தின் உவோனுமா நகரத்தில் அமைந்துள்ளது. புவியீர்ப்பு வகை அணையாக 91 மீட்டர் உயரமும் 276 மீட்டர் நீளமும் கொண்டதாக குரோமடாகாவா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 201.6 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 144 எக்டேர்களாகும். 42845 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1954 ஆம் ஆண்டு தொடங்கப்பட்டு 1956 ஆம் ஆண்டு நிறைவடைந்தது.
# மியோமோட்டு அணை



**மியோமோட்டே அணை** (*Miomote Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 82.5 மீட்டர் உயரமும் 205 மீட்டர் நீளமும் கொண்டதாக மியோமோட்டே அணை கட்டப்பட்டுள்ளது. முக்கியமாக மின் உற்பத்திக்காகவும் வெள்ளத்தை கட்டுப்படுத்தவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 305.7 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 189 எக்டேர்களாகும். 47800 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1949 ஆம் ஆண்டு தொடங்கப்பட்டு 1953 ஆம் ஆண்டு நிறைவடைந்தது.
# மியானாகா அணை


**மியானாகா அணை** (*Miyanaka Dam*) சப்பான் நாட்டின் நீகாட்டா மாகாணத்தில் அமைந்துள்ளது. புவியீர்ப்பு வகை அணையாக 16.8 மீட்டர் உயரமும் 330.8 மீட்டர் நீளமும் கொண்டதாக மியானாகா அணை கட்டப்பட்டுள்ளது. முக்கியமாக மின் உற்பத்திக்கான பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 7841 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 21 எக்டேர்களாகும். 970 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1919 ஆம் ஆண்டு தொடங்கப்பட்டு 1938 ஆம் ஆண்டு நிறைவடைந்தது.
# சகுரிகாவா அணை



**சகுரிகாவா அணை** (*Sagurigawa Dam*) சப்பான் நாட்டின் நீகாட்டா மாகாணத்தில் அமைந்துள்ளது. பாறைகள் நிரப்பப்பட்டு கட்ட்டப்பட்ட வகை அணையாக 119.5 மீட்டர் உயரமும் 419.5 மீட்டர் நீளமும் கொண்டதாக சகுரிகாவா அணை கட்டப்பட்டுள்ளது. மலைகளின் குழுவான சினனோகாவா ஆற்றின் துணை நதியில் அணை கட்டப்பட்டது. அணையின் நோக்கம் ஆற்றில் இருந்து வரும் நீரைப் பயன்படுத்துவதும், வெள்ளத்தில் இருந்து பாதுகாப்பதும் ஆகும். முக்கியமாக வெள்ளத்தடுப்பு, நீர்பகிர்மாணம், மின் உற்பத்தி பயன்பாட்டுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 76.2 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 76 எக்டேர்களாகும். 27500 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1975 ஆம் ஆண்டு தொடங்கப்பட்டு 1993 ஆம் ஆண்டு நிறைவடைந்தது.
# த. எ. பாட்டீல்


**தயாந்தியோ எசுவந்தராவ் பாட்டீல்** (*Dnyandeo Yashwantrao Patil*)(பிறப்பு: அக்டோபர் 22, 1935) என்பவர் இந்திய அரசியல்வாதி ஆவார். இவர் 29 மே 2012 முதல் 26 நவம்பர் 2014 வரை கிழக்கு இந்தியாவின் பீகார் மாநிலத்தின் ஆளுநராக இருந்தார். இவர் ஓர் கல்வியாளர் மற்றும் மகாராட்டிரா மாநில இந்தியத் தேசிய காங்கிரசின் தலைவராக இருந்தவர் ஆவார். இவர் மேற்கு வங்க ஆளுநராக (கூடுதல் பொறுப்பு) நியமிக்கப்பட்டார்.  

## ஆரம்ப கால வாழ்க்கை
மகாராட்டிரா மாநிலம், கோல்ஹாப்பூர் மாவட்டத்தில் உள்ள அம்பாப் கிராமத்தில் அக்டோபர் 22, 1935ல் பிறந்தார்.  

## கல்வி நிறுவனங்கள்
பல கல்வி நிறுவனங்கள் த. எ. பாட்டீலால் நிறுவப்பட்டன, அவற்றில் ஒரு சில:  
- டாக்டர். த. எ. பாட்டீல் வித்யாபீத், புனே
- பத்மசிறீ ரீ த. எ. பாட்டீல் வித்யாபீத், நவி மும்பை
- டாக்டர் த. எ. பாட்டீல் மருத்துவக் கல்லூரி நவி மும்பை
- த. எ..பாட்டீல் கல்விச் சங்கம், கோலாப்பூர்
- டாக்டர் த. எ. பாட்டீல் விளையாட்டு அகாதமி
- புனே, டாக்டர் த. எ. பாட்டீல் அறிவு நகரம்
- டாக்டர். த. எ. பாட்டீல் பன்னாட்டுப் பள்ளி, மும்பை
- டாக்டர் த. எ. பாட்டீல் சர்வதேச பள்ளி, காங்க்ரா (இமாச்சலப் பிரதேசம்)

## விருது
இவரது சமூகப் பணிக்காக இந்திய அரசு 1991-ல் பத்மசிறீ விருதினை வழங்கியது.  

## அரசியல்
பாட்டீல் 1957-ல் கோலாப்பூர் நகர்மன்ற காங்கிரசு வேட்பாளராகப் போட்டியிட்டுத் தேர்ந்தெடுக்கப்பட்டார். நகராட்சித் தலைவராக 1962 வரை பதவியிலிருந்தார். 1967 முதல் 1978 வரை மகாராட்டிர சட்டமன்ற உறுப்பினராகப் பதவி வகித்தார். 1967 மற்றும் 1972 ஆகிய இரண்டு தேர்தல்களிலும், இவர் பன்காலா சட்டப் பேரவை தொகுதியில் போட்டியிட்டு வெற்றிபெற்றார். இவர் 21 நவம்பர் 2009 அன்று திரிபுரா மாநில ஆளுநராக நியமிக்கப்பட்டார். பின்னர் 9 மார்ச் 2012 அன்று பீகார் ஆளுநராக நியமிக்கப்பட்டார்.
# கணேசி இலால்


**கணேசி இலால்** (*Ganeshi Lal*)(பிறப்பு 1 மார்ச் 1941) என்பவர் இந்திய அரசியல்வாதி மற்றும் ஒடிசாவின் முன்னாள் ஆளுநர் ஆவார்.  

## தனிப்பட்ட வாழ்க்கை
பேராசிரியர் கணேசி இலால் 1941ஆம் ஆண்டு மார்ச் ஆம் தேதி அரியானாவின் சிர்சாவில் பிறந்தார். சிறந்த கல்வி வாழ்க்கையுடன், இவர் ஆங்கிலத்தில் பட்டம் பெற்றுள்ளார். இவர் மேலும் கணிதத்தில் முதுகலைப் பட்டம் பெற்றார். இவர் இளங்கலை மற்றும் முதுகலை வகுப்பில் முதல் வகுப்பில் தேர்ச்சி பெற்றுத் தங்கப் பதக்கம் வென்றவர். தனது கல்வியை முடித்த பிறகு, ஆசிரியராகப் பணியில் சேர்ந்தார். 1964 முதல் 1991 வரை அரியானாவில் உள்ள பல்வேறு அரசு கல்லூரிகளில் பேராசிரியராகப் பணியாற்றினார். இலால், சுசீலா தேவியை மணந்தார். இவர் 2003 முதல் 2007வரை பாரதிய ஜனதா கட்சியின் அரியானா பிரிவின் தலைவராக பணியாற்றினார்.
# தேஜஸ்வி பிரகாஷ்


**தேஜஸ்வி பிரகாஷ் வயங்கங்கர்** (பிறப்பு 11 ஜூன் 1993) என்பவர் இந்தி தொலைக்காட்சியில் தோன்றும் ஓர் இந்திய நடிகையாவார். இவர் *ஸ்வராகினி - ஜோடேன் ரிஷ்தோன் கே சுர்* (2015-16) என்ற தொடரில் *ராகினி மகேஸ்வரி* கதாபாத்திரத்தில் நடித்ததன் மூலம் பரவலாக அறியப்பட்டார். 2020இல், இவர் *ஃபியர் ஃபேக்டர்: கத்ரோன் கே கிலாடி 10* என்ற ரியாலிட்டி நிகழ்ச்சியில் பங்கேற்றார். 2021இல், இவர் பிக் பாஸ் நிகழ்ச்சியின் பதினைந்தாவது பதிப்பில் பங்கேற்று பட்டம் வென்றார். தற்போது இவர் நாகின் தொடரின் ஆறாம் பருவத்தில் கதாநாயகியாக நடித்து வருகிறார்.
# ஆளுநர் இல்லம், புரி


**ஆளுநர் இல்லம், புரி** அல்லது **ராஜ் பவன் என்பது** (*Raj Bhavan, Puri*) இந்திய மாநிலமான ஒடிசாவின் புரியில் உள்ள ஒடிசா ஆளுநரின் அதிகாரப்பூர்வ இல்லமாகும். இது முதலில் பிரித்தானியாவின் இந்தியப் பேரரசின் கீழ் பீகார் மற்றும் ஒடிசா மாகாணத்தின் முன்னாள் துணைநிலை-ஆளுநருக்கான கோடைக்கால இல்லமாகக் கட்டப்பட்டது.  

## அமைவிடம்
இந்தக் கட்டிடம் வங்காள விரிகுடாவை ஒட்டி புரியில் முன்னாள் ஒடிசா தலைநகரான கட்டக்கிலிருந்து சுமார் தொலைவில் அமைந்துள்ளது. 1936-ல் ஒடிசா தனி மாகாணமாக மாறிய பிறகு, இந்தக் கட்டிடம் ஒடிசா மாநில ஆளுநரின் இல்லமாக மாறியது. இருப்பினும் இது தலைநகரிலிருந்து பின்னர் 1983ஆம் ஆண்டில் மாநில சுற்றுலாவை மேம்படுத்துவதற்காக ஒரு உணவகம் கட்டுவதற்காக மைதானத்தின் ஒரு பகுதி விற்கப்பட்டது.
# ஆளுநர் இல்லம், விசயவாடா


**ஆளுநர் இல்லம் விசயவாடா** (*Raj Bhavan, Vijayawada*) என்பது ஆந்திரப் பிரதேச ஆளுநரின் அதிகாரப்பூர்வ இல்லமாகும். இது இந்தியாவின் ஆந்திரப் பிரதேசத்தின் விசயவாடாவில் அமைந்துள்ளது.  

## வரலாறு
2014-ல் தெலங்காணா மாநிலம் உருவான பிறகு, ஈ. சீ. இ. நரசிம்மன் 2019 வரை ஆந்திரப் பிரதேசம் மற்றும் தெலுங்கானா ஆகிய இரு மாநிலங்களுக்கும் இணை ஆளுநராகப் பணியாற்றினார். பின்னர், ஆந்திரப் பிரதேசத்தின் 23வது ஆளுநராக பிசுவபூசண் அரிசந்தன் நியமிக்கப்பட்டார். அப்போது, ஆளுநர் வசிக்கத் தனி இல்லம் தேவைப்பட்டது. எனவே நா. சந்திரபாபு நாயுடு தலைமையிலான ஆந்திரப் பிரதேச அரசு, 2019-ல் அரசு நீர்ப்பாசன இல்லத்தை ஆளுநர் இல்லமாக மாற்றியது
# சஞ்சல்குடா மத்திய சிறை



**சஞ்சல்குடா மத்திய சிறை** (*Chanchalguda Central Jail*) இந்தியாவின் தெலுங்கானா மாநிலம் ஐதராபாத்தில் அமைந்துள்ளது. இந்திய நாட்டின் பழமையான சிறைகளில் சஞ்சல்குடா மத்திய சிறையும் ஒன்றாகும். ஐதராபாத்தில் உள்ள பழைய நகரமான சஞ்சல்குடாவில் இச்சிறை உள்ளது. ஐதராபாத் நிசாமின் ஆட்சியின் போது தலைமை கட்டிடக் கலைஞர் நவாப் கான் பகதூர் மிர்சா அக்பர் பெய்க் என்பவரால் கட்டப்பட்டது. இன்றும் சிறை செயல்பாட்டில் உள்ளது.  

சஞ்சல்குடா சிறைச்சாலையில் 1000 கைதிகளை சிறைவைக்கும் வசதி உள்ளது. ஆனால் சமீபத்தில் 1600 கைதிகளை சிறை வைத்து நெரிசல் அதிகமாக இருப்பதாக கூறப்படுகிறது. தினமும் சராசரியாக 40 புதிய கைதிகள் சிறைக்கு வருகிறார்கள். 2012 ஆம் ஆண்டில் புனரமைப்பு வசதிகளை மேம்படுத்துதலும் சிறையின் ஆக்கிரமிப்பை விரிவுபடுத்தும் பணிகள் தொடங்கின. வயது வந்தோருக்கான கல்வியறிவுத் திட்டத்தை அறிமுகப்படுத்தியதைத் தொடர்ந்து, சஞ்சல்குடா மத்திய சிறைச்சாலை 1989-90 வரை 100% கல்வியறிவு விகிதத்தைப் பதிவுசெய்தது.
# ஆளுநர் இல்லம், குவகாத்தி

**ஆளுநர் இல்லம், குவகாத்தி** (*Raj Bhavan, Guwahati*) என்பது தற்போதைய அசாமின் ஆளுநரின் அதிகாரப்பூர்வ இல்லமாகும். இது அசாம் மாநிலத்தின் தலைநகரான குவுகாத்தியில் அமைந்துள்ளது. 2018 நாளின் படி அசாமின் தற்போதைய ஆளுநர் ஜகதீஷ் மூகீ இங்கு வசித்து வருகின்றார்.  

## மேலும் பார்க்கவும்

- பிரித்தானிய இந்தியப் பேரரசின் அரசு இல்லங்கள்
# ஆளுநர் இல்லம், ராய்ப்பூர்


**ஆளுநர் இல்லம்** அல்லது **ராஜ் பவன்** (*Raj Bhavan, Raipur*) என்பது சத்தீசுகர் ஆளுநரின் அதிகாரப்பூர்வ இல்லமாகும் . இது சத்தீஸ்கரின் தலைநகரான ராய்ப்பூரில் அமைந்துள்ளது.  

## வரலாறு
சத்தீசுகர் மாநிலம் 01 நவம்பர் 2000 அன்று உருவாக்கப்பட்டபோது ஆளுநர் இல்லம் நிறுவப்பட்டது. ராய்ப்பூரில் அமைந்துள்ள இந்த இல்லம், இம்மாநிலம் நிறுவப்படுவதற்கு முன்பு 1899 முதல் விருந்தினர் இல்லமாக இருந்தது. சுமார் 4 ஏக்கர் பரப்பளவில் பரந்து விரிந்துள்ள ஆளுநர் இல்லம், குறுகிய காலத்தில் நன்கு ஒழுங்கமைக்கப்பட்ட மற்றும் அழகான வளாகமாக உருவாக்கப்பட்டது.  

## மேலும் பார்க்கவும்
- சட்டீஸ்கர் ஆளுநர்கள்
# கைலாசகர் விமானநிலையம்


**கைலாசகர் விமானநிலையம்** (*Kailashahar Airport*) இந்தியாவின் திரிபுரா மாநிலத்தில் இருக்கும் கைலாசகர் நகரில் அமைந்துள்ளது. இடப்பற்றாக்குறை காரணமாக 1990 ஆம் ஆண்டின் மத்தியிலிருந்து விமான நிலையம் மூடப்பட்டு செயல்படாமல் உள்ளது. விமான நிலையத்தின் பன்னாட்டு விமான போக்குவரத்து சங்கத்தின் இருப்பிட அடையாளக் குறியீடு ஐ.எக்சு.எச். ஆகும். இதேபோல விமான நிலையத்தின் பன்னாட்டு சிவில் விமான போக்குவரத்து அமைப்புக் குறியீடு வி.இ.கே.ஆர். என்பதாகும். டிசம்பர் 2021 ஆம் ஆண்டு டிசம்பர் மாதத்தில் நாட்டின் குறைவான செயல்பாடு மற்றும் செயல்பாடற்ற விமான நிலையங்களை இணைக்கும் அரசாங்கத்தின் முயற்சியான உதான் பிராந்திய இணைப்புத் திட்டத்தின் கீழ் விமான நிலையத்தை விரைவில் தொடங்க இந்திய விமான நிலைய ஆணையத்தின் ஆறு பேர் கொண்ட குழு இங்கு ஆய்வு நடத்தியது.  
## விமான நிறுவனங்கள் மற்றும் இலக்குகள்
கைலாசகர் விமானநிலையத்திற்கு தற்போது திட்டமிடப்பட்ட வணிக விமான சேவை ஏதும் இல்லை.
# கமல்பூர் விமான நிலையம்


**கமல்பூர் விமான நிலையம்** (*Kamalpur Airport*) இந்தியாவின் திரிபுரா மாநிலத்தில் இருக்கும் கமல்பூர் நகரில் அமைந்துள்ளது. இச்சிறிய விமான நிலையம் சுமார் 61 ஏக்கர் பரப்பளவில் பரவியுள்ளது. இது இந்திய விமான நிலைய ஆணையத்தால் கமல்பூர் விமான நிலையம் நிர்வகிக்கப்படுகிறது. செயல்படாத நிலையில் இருக்கும் இவ்விமான நிலையத்தை பிராந்திய போக்குவரத்து விமானங்கள் 42 மற்றும் பிராந்திய போக்குவரத்து விமானங்கள் 75 வகை விமானங்களை இயக்கும் விமான நிலையமாக மேம்படுத்த இந்திய விமான நிலைய ஆணையம் திட்டமிட்டு வருகிறது.  

1990 ஆம் ஆண்டுகளில் வாயுதூத் விமான நிறுவனம் தனது டோர்னியர் 228 விமானத்தை அகர்தலாவிலிருந்து கமல்பூருக்கு இயக்கி வந்தது.
# கோவாய் விமான நிலையம்



**கோவாய் வானூர்தி நிலையம்** (*Khowai Airport*) இந்தியாவின் திரிபுரா மாநிலத்தில் இருக்கும் கோவாய் நகரில் அமைந்துள்ளது. சிறிய வானூர்தி நிலையமான இது இந்திய வானூர்தி நிலையங்கள் ஆணையத்தால் நிர்வகிக்கப்படுகிறது. தற்போது கோவாய் வானூர்தி நிலையம் செயல்படாத நிலையில் உள்ளது.  

## விபத்துகள்
29 மார்ச் 1955 ஆம் ஆண்டு மார்ச்சு மாதம் 29 ஆம் தேதியன்று இந்திய வான்வழி நிறுவனத்தைச் சேர்ந்த டகோட்டா விமானம் ஈரமான ஓடுபாதையைக் கடந்து பள்ளத்தில் விழுந்தது. உயிர் சேதம் ஏதும் ஏற்படவில்லை என்றாலும், விமானம் பழுதுபார்க்க முடியாத அளவிற்கு சேதமடைந்த காரணத்தால் கைவிடப்பட்டது.
# கவிநிலவு தர்மராஜ்



**கவிநிலவு தர்மராஜ்** (*Kavinilavu Dharmaraj*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 1991ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தேர்ந்தெடுக்கப்பட்டார்.. இவருக்கு 2 மகள்களும் ஒரு மகனும் உள்ளனர். உடல்நலக் குறைவால் திசம்பர் மாதம் 11ஆம் நாள் 2006ஆம் ஆண்டு ஈரோட்டில் காலமானார்.
# பி. சி. இராமசாமி

**பி. சி. இராமசாமி** (*P. C. Ramasamy*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். ஈரோடு மாவட்டத்தினைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். ஈரோடு மாவட்டம் மொடக்குறிச்சி சட்டமன்ற உறுப்பினராக இவர், 2001ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தேர்ந்தெடுக்கப்பட்டார்.  

## அமைச்சராக
இராமசாமி, ஜெ. ஜெயலலிதா தலைமையிலான தமிழக அமைச்சரவையில் இந்து சமய அறநிலையத் துறை அமைச்சராகப் பணியாற்றினார்.
# பைரேன் மித்ரா


**பைரேன் மித்ரா** (*Biren Mitra*)(26 நவம்பர் 1917 - 25 மே 1978) என்பவர் இந்திய அரசியல்வாதி, இந்தியத் தேசிய காங்கிரசின் தலைவர் மற்றும் ஒடிசாவின் முதலமைச்சராக 2 அக்டோபர் 1963 முதல் 21 பிப்ரவரி 1965 வரை பதவி வகித்தவர் ஆவார்.  

பைரேன் மித்ரா தனது மாணவர் பருவ அரசியலை இந்தியப் பொதுவுடைமைக் கட்சி மாணவர் பிரிவின் மூலம் தொடங்கினார். கட்டாக்கில் பிரிவு-11-ல் அமைந்துள்ள பூங்காவிற்கு, பைரேன் மித்ரா பூங்கா என இவரது நினைவாகப் பெயரிடப்பட்டது.
# பினாயக் ஆச்சார்யா


**பினாயக் ஆச்சார்யா** (*Binayak Acharya*)(30 ஆகத்து 1918 - 11 திசம்பர் 1983) என்பவர் ஓர் இந்திய அரசியல்வாதி மற்றும் ஒடிசாவின் மேனாள் முதலமைச்சர் ஆவார். இவர் தற்போதைய ஒடிசா மாநிலத்தின் கஞ்சாம் மாவட்டத்தில் உள்ள பெர்காம்பூரில் பிறந்தார். இந்திய தேசிய காங்கிரசு கட்சியினைச் சார்ந்த ஆச்சார்யா ஒடிசாவின் முதல்வராக 29 திசம்பர் 1976 முதல் 30 ஏப்ரல் 1977 வரை பதவியிலிருந்தார்.  

## மேலும் பார்க்கவும்
- பினாயக் ஆச்சார்யா கல்லூரி
# ஓடியன் ஸ்மித்


**ஓடியன் ஃபேபியன் ஸ்மித்** (பிறப்பு: நவம்பர் 1, 1996) ஒரு ஜமைக்கா துடுப்பாட்டக்காரர். இவர் ஏப்ரல் 2018 இல் மேற்கிந்திய தீவுகள் கிரிக்கெட் அணிக்காக பன்னாட்டுப் போட்டிகளில் அறிமுகமானார்.  

## உள்நாட்டு மற்றும் இருபது20 போட்டிகள்
ஸ்மித், 16 ஜனவரி 2015 அன்று 2014-15 பிராந்திய சூப்பர்50 போட்டியில் விளையாடியதன் மூலம் பட்டியல் அ போட்டிகளில் அறிமுகமானார். இவர் 8 ஆகஸ்ட் 2017 அன்று 2017 கரீபியன் பிரீமியர் லீக்கில் ஜமைக்கா தல்லாவாஸ் அணிக்காக இருபது20 போட்டிகளில் அறிமுகமானார் . அவர் 7 டிசம்பர் 2017 அன்று 2017-18 பிராந்திய நான்கு நாள் போட்டியில் ஜமைக்காவுக்காக முதல் தரப் போட்டிகளில் அறிமுகமானார்  

மே 2018 இல், 2018-19 சீசனுக்கு முன்னதாக, புரொபஷனல் கிரிக்கெட் லீக்கின் வரைவில் டிரினிடாட் மற்றும் டொபாகோ நாட்டு கிரிக்கெட் அணிக்காக விளையாட ஸ்மித் தேர்ந்தெடுக்கப்பட்டார். நவம்பர் 2019 இல், இவர் 2019-20 பிராந்திய சூப்பர்50 போட்டிக்கான டிரினிடாட் மற்றும் டொபாகோவின் அணியில் இடம்பெற்றார்.  

ஜூன் 2020 இல், 2020-21 உள்நாட்டுப் பருவத்திற்கு முன்னதாக கிரிக்கெட் வெஸ்ட் இண்டீஸ் நடத்திய வீரர்களின் வரைவில் ஜமைக்கா அணியால் ஸ்மித் தேர்ந்தெடுக்கப்பட்டார். ஜூலை 2020 இல், இவர் 2020 கரீபியன் பிரீமியர் லீக்கிற்கான கயானா அமேசான் வாரியர்ஸ் அணியில் இடம் பெற்றார்.  

நவம்பர் 2021இல் 2021 லங்கா பிரீமியர் லீக்கிற்கான வீரர்களின் வரைவைத் தொடர்ந்து ஸ்மித் தம்புள்ளை ஜெயண்ட்ஸ் அணிக்காக விளையாடத் தேர்ந்தெடுக்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் இவர் பஞ்சாப் கிங்ஸ் அணியால் வாங்கப்பட்டார்.
# மேரி அலெக்சாண்டர் பார்க்கு



**மேரி அலெக்சாண்டர் பார்க்கு** (Mary Alexander Park) இசுக்காட்லாந்து மற்றும் நியூசிலாந்தில் வாழ்ந்த ஓர் ஓவியக் கலைஞர் ஆவார். இராயல் கிளாசுகோ நுண்கலைகள் நிறுவனம் மற்றும் நியூசிலாந்து நாட்டின் ஒடாகோ கலை சங்கம் ஆகியவற்றில் இவரது படைப்புகள் காட்சிப்படுத்தப்பட்டுள்ளன. இக்னேசியசு ரோச்சு மற்றும் இயான் லாவரி ஆகியோர் குறிப்பிட்ட சில மாணவர்களில் அடங்குவர்.  

## ஆரம்ப கால வாழ்க்கை
மேரி பார்க் 1850 ஆம் ஆண்டு ஏப்ரல் மாதம் முதல் தேதியன்று இசுக்காட்லாந்தின் லோனெட்டு நகரில் பிறந்தார். இயான் பிரவுன் பார்க் (1821-1891) மற்றும் கிறிசுடினா அலெக்சாண்டர் (1821-1906) ஆகியோர் இவரது பெற்றோர்களாவர். மூத்த சகோதரி செசி மற்றும் தங்கை ஆக்னசு ஆகியோர் இதர குடும்ப உறுப்பினர்களாவர். 20 ஆண்டுகளாக ஐரோப்பாவில் தங்கியிருந்தார், துனெடினுக்குத் திரும்புவதற்கு முன்பு பாரிசில் உள்ள ரோடோல்ஃப் இயூலியனின் தனியார் கலைப் பள்ளியான எல்' இயூலியன் அகாடமியில் நேரத்தைச் செலவிட்டார். இசுகாட்லாந்தில் பயிற்சியின் போது பாரிசில் சந்தித்த மேட்ச் ரோசுடன் எலன்சுபர்க்கில் ஓவியம் வரைந்தார் மற்றும் கலையை கற்பித்தார். இவர்களின் மாணவர்களில் கிளாசுகோ பாய்சு அலெக்சாண்டர் இக்னேசியசு ரோச் மற்றும் இயான் லாவரி ஆகியோர் அடங்குவர்.  

பார்க் மற்றும் ரோசு இருவரும் அவர்களின் 7 கிழக்கு பிரின்சசு தெரு கேலரி ஆஃப் மேக்னூர் காட்சியக வீட்டிலும் பிரைடன் இசுடேசனர்சு, பெண் கலைஞர்கள் சங்கம் மற்றும் இராயல் கிளாசுகோ நுண்கலைகள் ஆகியவற்றில் காட்சிப்படுத்தினர்.  

ரோசு மற்றும் பார்க் 1906 ஆம் ஆண்டு கிளாசுகோவிற்கு குடிபெயர்ந்தனர் மேரி பார்க் நியூசிலாந்திலிருந்து திரும்பினார்.  

## இறப்பு
மேரி பார்க் 1920 ஆம் ஆண்டு அக்டோபர் மாதம் 23 ஆம் நாளன்று துனெடினில் மாரடைப்பால் இறந்தார்.
# ரொவ்மன் போவல்



**ரொவ்மன் போவல்** (பிறப்பு: ஜூலை 23, 1993) மேற்கிந்தியத் தீவுகள் துடுப்பாட்ட அணிக்காக விளையாடும் ஜமைக்கா துடுப்பாட்டக்காரராவார். இவர் டிசம்பர் 2018இல், வங்களாதேச அணிக்கு எதிரான ஒருநாள் பன்னாட்டுப் (ODI) போட்டியில் முதல் முறையாக மேற்கிந்தியத் தீவுகளின் தலைவராக செயல்பட்டார். உள்நாட்டில், இவர் ஜமைக்கா, கம்பைண்டு கேம்பஸஸ் மற்றும் கல்லூரிகள் மற்றும் ஜமைக்கா தல்லாவா ஆகிய அணிகளுக்காக விளையாடியுள்ளார்.
# பசில் தம்பி



**பேசில் தம்பி** (பிறப்பு: செப்டம்பர் 11, 1993) ஒரு இந்தியத் துடுப்பாட்ட வீரர் ஆவார், இவர் உள்நாட்டுத் துடுப்பாட்டத்தில் கேரளாவைப் பிரதிநிதித்துவப்படுத்துகிறார். இவர் ஒரு வலது கை மட்டையாளரும் மற்றும் வலது கை நடுத்தர வேகப்பந்து வீச்சாளரும் ஆவார் . இவர் 2017 இந்தியன் பிரீமியர் லீக்கில் குஜராத் லயன்ஸ் அணிக்காக ஐபிஎல்லில் அறிமுகமானார், மேலும் "பருவத்தின் வளர்ந்து வரும் வீரர்" விருதைப் பெற்றார்.
# லலித் யாதவ் (டெல்லி துடுப்பாட்டக்காரர்)



**லலித் யாதவ்** (பிறப்பு 3 ஜனவரி 1997) ஒரு இந்திய துடுப்பாட்டக்காரர். இவர் 17 நவம்பர் 2017 அன்று 2017-18 ரஞ்சி டிராபியில் டெல்லி அணிக்காக தனது முதல் தரப் போட்டிகளில் அறிமுகமானார். 9 ஜனவரி 2018 அன்று 2017-18 மண்டல டி20 லீக்கில் டெல்லி அணிக்காக இருபது20 போட்டிகளில் அறிமுகமானார் . அவர் 2017-18 விஜய் ஹசாரே கோப்பை தொடரில் 15 பிப்ரவரி 2018 அன்று டெல்லிக்காக பட்டியல் அ போட்டிகளில் அறிமுகமானார் .  

2020 இந்தியன் பிரீமியர் லீக்கிற்கு முன்னதாக 2020 ஐபிஎல் ஏலத்தில், இவர் டெல்லி கேப்பிடல் அணியால் வாங்கப்பட்டார். பிப்ரவரி 2022 இல், 2022 இந்தியன் பிரீமியர் லீக் போட்டிக்கான ஏலத்தில் அவர் மீண்டும் டெல்லி கேப்பிட்டல்ஸால் வாங்கப்பட்டார். அதே மாதத்தின் பிற்பகுதியில், 2021-22 ரஞ்சி டிராபியில், யாதவ் தமிழ்நாடுக்கு எதிராக 177 ரன்கள் எடுத்து, முதல் தர துடுப்பாட்டத்தில் தனது முதல் நூறைப் பதிவு செய்தார்.
# இந்திய தகவல் தொழில்நுட்ப நிறுவனம், அகர்தலா



அகர்தலாவிலுள்ள **இந்திய தகவல் தொழில்நுட்ப நிறுவனம்** (*Indian Institute of Information Technology, Agartala*) இந்தியாவில் இலாப நோக்கற்ற பொது-தனியார் கூட்டாண்மை மாதிரியின் கீழ் நிறுவப்பட்ட 20 இந்திய தகவல் தொழில்நுட்ப நிறுவனங்களில் ஒன்றாகும். அகர்தலாவிற்கு அருகிலுள்ள போத்யங்னாகரத்து கிராமத்தில் 52 ஏக்கர் பரப்பளவில் நிரந்தர வளாகத்தின் கட்டுமானப் பணிகள் முடிவடையும் வரை, இந்நிறுவனம் அகர்தலா தேசிய தொழில்நுட்ப நிறுவன வளாகத்திற்குள் செயல்படும் என அறிவிக்கப்பட்டு செயல்பட்டு வருகிறது.  

அகர்தலா நகரில் இந்திய தகவல் தொழில்நுட்ப நிறுவனம் நிறுவுவதற்கான திட்டம் 2012 ஆம் ஆண்டில் அங்கீகரிக்கப்பட்டது.
# தண்டி (சமஸ்கிருதம்)


**சமஸ்கிருத கவிஞர் தண்டி** கிபி எட்டாம் நூற்றாண்டில் தென்னிந்தியாவில் வாழ்ந்தவர். இவர் பண்டைய இந்தியாவின் சமஸ்கிருத மொழி இலக்கணம், உரைநடை மற்றும் காதல், வீரம் பாடும் கவிஞர் ஆவார். ஆசிய வரலாற்றில் மிகவும் பிரபலமான சமஸ்கிருத எழுத்தாளர்களில் தண்டியும் ஒருவர். அவரது எழுத்துக்கள் அனைத்தும் சமஸ்கிருதம் மொழியில் உள்ளது. கவிஞர் தண்டி இயற்றிய *அவந்தி சுந்தரி* கதையில், தண்டி தன்னை, பல்ல்வ மன்னர் சிம்மவிஷ்ணு, மேலைக் கங்கர் வம்ச மன்னர் துர்வினிதன் மற்றும் விதர்பா அரசவைக் கவிஞரான தாமோதரனின் கொள்ளுப் பேரன் என்று கூறுகிறார். தண்டியின் காலம் கிபி 680 – 720 என வரலாற்று அறிஞர் *யிகல் ப்ரோனர்* கருதுகிறார்.  

தண்டியின் படைப்புகள் நன்கு பாதுகாக்கப்படவில்லை. அவர் இப்போது முழுமையடையாத *தசகுமாரசரிதையை இயற்றினார். உரைநடையில் "அவந்தி சுந்தரி" (அவந்தியில் இருந்து அழகான பெண்மணியின் கதை) இன்னும் குறைவாகவே முழுமையானது. அவரது "காவ்ய தர்ஷா" (*கவிதையின் கண்ணாடி*), பாரம்பரிய சமஸ்கிருத கவிதைகளின் கையேடு ஆகும். மேலும் இவர் *காவ்யதர்ஷா'' இயற்றியதற்காக மிகவும் பிரபலமானவர்.  

ஏழாம் நூற்றாண்டின் இறுதியில் காஞ்சிபுரத்தில் உள்ள பல்லவ அரசவையில் இவரது படைப்புகள் அனைத்தையும் தண்டியே எழுதியுள்ளார் என்பது இப்போது பரவலான ஒருமித்த கருத்து உள்ளது.  

## படைப்புகள்
- தண்டியலங்காரம்
- **காவிய தர்சனம்** - (சமஸ்கிருதத்தில் கவிதைகள் பற்றிய ஆரம்பகால முறையான நூலாகும்.
- **தசகுமார சரிதம்** - பத்து இளவரசர்களின் அன்பு மற்றும் அதிகாரத்தைத் தேடுவதில் ஏற்பட்ட விகாரங்களைக் கூறும் உரைநடை நூல். இது பொதுவான வாழ்க்கையின் கதைகளைக் கொண்டுள்ளது மற்றும் வண்ணமயமான சமஸ்கிருத உரைநடையில் கட்டப்பட்ட காலத்தில் இந்திய சமூகத்தை பிரதிபலிக்கிறது.
- **அவந்தி சுந்தரி** - அவந்தி நாட்டுப் பெண்மணியின் கதை
## அடிக்குறிப்புகள்
# கேர் பூசை

**கேர் பூசை** (*Ker puja*) இந்தியாவின் வடகிழக்கு மாநிலமான திரிபுராவில் கொண்டாடப்படும் ஒரு திருவிழா ஆகும். கார்ச்சி பூசை முடிந்த சில வாரங்களுக்குப் பிறகு ஆகத்து மாதத்தில் கேர் பூசை கொண்டாடப்படுகிறது. வாசுத்து தேவதையை வழிபடும் பழங்குடியினர் முக்கியமாக இத்திருவிழாவாவைக் கொண்டாடுகின்றனர். பூசையில் இதில் காணிக்கைகள், பலிகள் ஆகியவையும் அடங்கும். மாநில மக்களின் பொது நலம் மற்றும் நல்வாழ்வுக்காக முன்னாள் ஆட்சியாளர்கள் இந்த பூசையை செய்ததாக நம்பப்படுகிறது.  

பூசையை திரிபுராவின் அரசர்கள் தொடங்கி வைத்தனர். அலாம் பழங்குடியினர் பூசையில் பங்கேற்பது அவசியமாகும். திருவிழாவின் போது 2.5 நாட்களுக்கு, தலைநகரின் நுழைவாயில்கள் மூடப்படும். ஆளும் இறையாண்மை மக்கள் உட்பட பங்கேற்பாளர்கள், காலணிகள் அணியவோ, தீ மூட்டவோ, ஆடவோ, பாடவோ அனுமதிக்கப்படுவதில்லை.
# Module:Sports table/styles.css

/* */  
table.sportsrbrtable {  
text-align:;  
}  

.sportsrbrtable td {  
padding:;  
}  

.sportsrbrtable-rnd {  
width:;  
}  

.sportsrbrtable-rnd-sort {  
width:;  
-bottom:;  
}  

.sportsrbrtable-rnd-toggle {  
-top:;  
height:1.2ex;  
}  

.sportsrbrtable-team {  
text-align:;  
font-weight:normal;  
background-color:inherit;  
}  

.sportsrbrtable-lbl {  
font-weight:normal;  
background-color:inherit;  
}
# கிரிஷ் யாதவ்


**கிரிஷ் யாதவ்** (*Girish Yadav*)(பிறப்பு அக்டோபர் 1, 1974) என்பவர் உத்தரப்பிரதேச மாநில அமைச்சராக (சுதந்திர பொறுப்பு) பணியாற்றும் ஓர் இந்திய அரசியல்வாதி ஆவார். இவர் ஜவுன்பூர் மாவட்டத்தில் உள்ள சமஸ்பூரில், பணியாரியாவில் பிறந்தார். யாதவ் 1990-ல் சஞ்சு யாதவினை மணந்தார். இவர்களுக்கு ஒரு மகனும் இரண்டு மகள்களும் உள்ளனர். விவசாய தொழில் ஈடுபட்டுவரும் யாதவ் சமூக சேவையில் சிறப்பு ஆர்வம் கொண்டவர். இவர் வீட்டுவசதி மற்றும் நகர்ப்புற திட்டமிடல் துறையின் தற்போதைய அமைச்சராக பணியாற்றுகிறார். இரண்டாயிரத்திற்கும் மேற்பட்ட ட்வீட்களை எழுதியுள்ளார்.  

## மேலும் பார்க்கவும்

- யோகி ஆதித்தியநாத்தின் இரண்டாம் அமைச்சரவை (2022-)
# உனாஸ்



**உனாஸ்** (**Unas**) பண்டைய எகிப்தின் பழைய எகிப்து இராச்சியத்தை ஆண்ட ஐந்தாம் வம்சத்தின் இறுதி மன்னர் ஆவார். உனாஸ் எகிப்தை ஏறத்தாழ கிமு 2345 - கிமு 2315 முடிய 30 ஆண்டுகள் ஆட்சி புரிந்தார். இவரது இறப்பிற்குப் பின்னர் எகிப்தில் ஐந்தாம் வம்ச ஆட்சி முடிவுற்றது. இவருக்குப் பின்னர் ஆறாம் வம்ச மன்னர் தேத்தி எகிப்தின் அரியணை ஏறினார்.  

அவரது தந்தை ஜெத்கரே இசேசிக்குப் பிறகு, எகிப்து பொருளாதார வீழ்ச்சியின் காலகட்டமாக இருந்த போது, ஆட்சி பீடம் ஏறிய உனாசின் அரசியல் நடவடிக்கைகள் பற்றி அதிகம் அறியப்படவில்லை. இவரது ஆட்சியில் எகிப்து லெவண்ட் மற்றும் நுபியாவுடன் வர்த்தக உறவுகளைப் பேணி வந்தது. மேலும் தெற்கு காணான் பகுதியில் இராணுவ நடவடிக்கை நடந்திருக்க வாய்ப்பு இருந்தது. மன்னர் உனாஸ் ஆட்சியில் அரசரின் அதிகாரம் குறைந்ததோடு, நோம் நிர்வாகிகளின் அதிகாரமும், வளர்ச்சியும், பரவலாக்கமும் தொடர்ந்தது.  

மனன்ர் உனாஸ் தனக்கான பிரமிடுவை சக்காரா நகரத்தில் கட்டினார். உனாசின் பிரமிடு, பழைய இராச்சியத்தின் போது முடிக்கப்பட்ட அரச பிரமிடுகளில் மிகச்சிறியது. 750 மீட்டர் நீளமுள்ள (2,460 அடி) தரைப்பாலத்தால் இணைக்கப்பட்ட அதன் உயரமான மற்றும் பள்ளத்தாக்கு கோயிலுடன சவக்கிடங்கு வளாகம், வர்ணம் பூசப்பட்ட புடைப்புகளால் ஆடம்பரமாக அலங்கரிக்கப்பட்டது, அதன் தரம் மற்றும் பல்வேறு வழக்கமான அரச உருவப்படத்தை மிஞ்சும் வகையில் இருந்தது. மேலும் உனாஸ் தனது பிரமிடு அறைகளின் சுவர்களில் பிரமிடு உரைகளை செதுக்கி வர்ணம் பூசினார். பிரமிடு உரைகள் பொறிக்கும் வழக்கம், அவரது வழித்தோன்றல்களால் எகிப்தின் முதல் இடைநிலைக் காலம் (கிமு 2160 - 2050) வரை பின்பற்றப்பட்டது. இந்த பிரமிடு உரைகள் மன்னரை இரா மற்றும் ஓரசு கடவுள்களுடன் அடையாளம் காட்டுகின்றன. உனாஸின் காலத்தில் அவரது வழிபாட்டு முறை அதிகரித்து வந்தது. மேலும் மன்னரின் மரணத்திற்குப் பிந்தைய வாழ்க்கையை அடைய உதவுவதாக கருதப்பட்டது.  

உனாசின் மரணத்தின் போது நிகழ்த்தப்பட்ட இறுதி சடங்குகள் பழைய இராச்சியத்தின் இறுதி வரை தொடர்ந்தது. மேலும் குழப்பமான முதல் இடைநிலைக் காலத்தில் தவிர, பிற்கால மத்திய இராச்சிய காலம் வரை (கிமு 2050 - கிமு 1650) இற்ந்தோர் வழிபாட்டு முறை நிலவியதுடன், புத்துயிர் பெற்றது.  

அதிகாரப்பூர்வ வழிபாட்டு முறைக்கு இணையாக, மன்னர் உனாஸ் இறந்து கிட்டத்தட்ட 2000 ஆண்டுகளுக்குப் பிறகு, பிந்தைய கால எகிப்திய இராச்சியக் காலத்திலும் (கிமு 664 - கிமு 332) சக்காராவின் உள்ளூர் கடவுளாக பிரபலமான வணக்கத்தைப் பெற்றிருக்கிறார்.  

## உனாஸ் பிரமிட் வளாகம்
, சக்காரா]]  
சக்காரா நகரத்தின் வடகிழக்கு மூலையில் அமைந்துள்ள யூசர்காப் பிரமிடுக்கு சமச்சீராக, செகெம்கெட்டின் பிரமிடுக்கும் ஜோசரின் பிரமிடு வளாகத்தின் தென்மேற்கு மூலைக்கும் இடையே, வடக்கு சக்காராவில் உனாஸ் தனக்கென ஒரு பிரமிட்டைக் கட்டினார்.[102] இது 43 மீ (141 அடி) உயரம், 57.7 மீ × 57.7 மீ (189 அடி × 189 அடி) சதுர அடித்தளத்தைக் கொண்டுள்ளது.[102] [103]  
## பிணவறை வளாகம்

உனாஸ் பிரமிடு அருகில் உனாஸ் நினைவுக் கோயில் கட்டப்பட்டுள்ளது. இக்கோயிலில் இறந்த அரசர் உனாஸ் வழிபாட்டிற்கான பொருட்களைப் படைக்க வேண்டிய பிரசாதம் தயாரிக்கப்பட்டது. இக்கோயில் மன்னர் கூபுவின் நினைவு கோயிலுக்கு சமமாக இருந்தது.  
## இதனனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்
## அடிக்குறிப்புகள்